CELEX: 32010D0684
Language: lv
Date: 2010-11-10 00:00:00
Title: 2010/684/ES: Komisijas Lēmums ( 2010. gada 10. novembris ), ar ko groza E pielikuma 1. daļu Padomes Direktīvai 92/65/EEK attiecībā uz veselības sertifikāta paraugu dzīvniekiem no saimniecībām (izziņots ar dokumenta numuru C(2010) 7640)  Dokuments attiecas uz EEZ

11.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 293/62
            
         KOMISIJAS LĒMUMS
   (2010. gada 10. novembris),
   ar ko groza E pielikuma 1. daļu Padomes Direktīvai 92/65/EEK attiecībā uz veselības sertifikāta paraugu dzīvniekiem no saimniecībām
   (izziņots ar dokumenta numuru C(2010) 7640)
   (Dokuments attiecas uz EEZ)
   (2010/684/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 22. panta pirmo daļu,
   tā kā:
   
               (1)
            
            
               Direktīvas 92/65/EEK 10. pantā ir noteiktas dzīvnieku veselības prasības, kas reglamentē suņu, kaķu un balto sesku tirdzniecību.
            
         
               (2)
            
            
               Direktīvas 92/65/EEK E pielikuma 1. daļā noteikts veselības sertifikāta paraugs tirdzniecībai ar dzīvniekiem no saimniecībām, ieskaitot suņus, kaķus un baltos seskus.
            
         
               (3)
            
            
               Eiropas Parlamenta un Padomes Regulā (EK) Nr. 998/2003 (2) noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai, un noteikumi, kas attiecas uz šādas pārvietošanas pārbaudēm. Regula attiecas uz I pielikumā norādīto sugu lolojumdzīvnieku pārvietošanu starp dalībvalstīm vai no trešām valstīm. I pielikuma A un B daļā ir minēti suņi, kaķi un baltie seski.
            
         
               (4)
            
            
               Regulā (EK) Nr. 998/2003 noteiktās prasības atšķiras atkarībā no tā, vai lolojumdzīvniekus pārvieto no vienas dalībvalsts uz citu vai no trešām valstīm uz dalībvalstīm. Turklāt prasības pārvietošanai no tām trešām valstīm, kuras uzskaitītas minētās regulas II pielikuma B daļas 2. iedaļā, atšķiras no prasībām pārvietošanai no tām trešām valstīm, kuras uzskaitītas minētā pielikuma C daļā.
            
         
               (5)
            
            
               Lai izvairītos no tā, ka komerciālu pārvietošanu krāpnieciski maskē kā lolojumdzīvnieku nekomerciālu pārvietošanu Regulas (EK) Nr. 998/2003 nozīmē, minētās regulas 12. pantā ir paredzēts, ka prasības un pārbaudes, kas noteiktas Direktīvā 92/65/EEK, ir piemērojamas vairāk nekā piecu lolojumdzīvnieku pārvietošanas gadījumā, ja dzīvniekus ieved Savienībā no trešās valsts, kas nav iekļauta minētās regulas II pielikuma B daļas 2. iedaļā.
            
         
               (6)
            
            
               Lai izvairītos no tādas pašas rīcības un lai nodrošinātu Regulas (EK) Nr. 998/2003 vienotu piemērošanu, Komisijas 2010. gada 6. maija Regulā (ES) Nr. 388/2010, ar ko īsteno Eiropas Parlamenta un Padomes Regulu (EK) Nr. 998/2003 attiecībā uz dažu sugu lolojumdzīvnieku [mājas (istabas) dzīvnieku] maksimālo skaitu nekomerciālai pārvietošanai (3), noteikts, ka tādi paši noteikumi attiecas uz vairāk nekā piecu lolojumdzīvnieku suņu, kaķu un balto sesku pārvietošanas gadījumiem arī tad, ja dzīvniekus dalībvalstī ieved no citas dalībvalsts vai no trešās valsts, kas ir iekļauta Regulas (EK) Nr. 998/2003 II pielikuma B daļas 2. iedaļā.
            
         
               (7)
            
            
               Direktīvas 92/65/EEK E pielikuma 1. daļā paredzētajā sertifikātā, kas grozīts ar Komisijas Lēmumu 2010/270/ES (4), ņemti vērā Regulas (ES) Nr. 388/2010 noteikumi.
            
         
               (8)
            
            
               Regulas (ES) Nr. 388/2010 piemērošanā gūtā pieredze liecina, ka dažos gadījumos minētās regulas nosacījumi nesamērīgi ietekmē ierobežotu skaitu lolojuma suņu, kaķu un balto sesku pārvietošanu, kurus bieži nekomerciāli pārvieto lielākā skaitā nekā pieci, lai piedalītos dažādos sporta pasākumos un šovos.
            
         
               (9)
            
            
               Šādiem gadījumiem ir lietderīgi ieviest veselības sertifikāta derīguma termiņu, kas ir garāks par derīguma termiņu tādiem veselības sertifikātiem, kurus izsniedz citām sugām, uz kurām attiecas Direktīvas 92/65/EEK E pielikuma 1. daļā minētais sertifikāts.
            
         
               (10)
            
            
               Komisijas 2004. gada 1. decembra Lēmumā 2004/824/EK par standarta veselības sertifikāta izveidošanu suņu, kaķu un balto sesku nekomerciālai pārvietošanai no trešām valstīm Kopienas valstīs (5) paredzēts, ka minētā lēmuma pielikumā noteiktais sertifikāts ir derīgs dzīvnieku pārvietošanai Savienības teritorijā četrus mēnešus no izdošanas dienas vai arī līdz kamēr beidzas potes pret trakumsērgu darbības laiks, atkarībā no tā, kurš datums ir agrāk.
            
         
               (11)
            
            
               Savienības tiesību aktu saskanības labad Direktīvas 92/65/EEK E pielikuma 1. daļā noteiktā sertifikātam lolojuma suņiem, kaķiem un baltajiem seskiem ir lietderīgi noteikt tādu pašu derīguma termiņu kā Lēmumā 2004/824/EK pielikumā paredzētajam sertifikātam.
            
         
               (12)
            
            
               Tādēļ attiecīgi jāgroza Direktīva 92/65/EEK.
            
         
               (13)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 92/65/EEK E pielikuma 1. daļu aizstāj ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2010. gada 10. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 268, 14.9.1992., 54. lpp.
   
      (2)  OV L 146, 13.6.2003., 1. lpp.
   
      (3)  OV L 114, 7.5.2010., 3. lpp.
   
      (4)  OV L 118, 12.5.2010., 56. lpp.
   
      (5)  OV L 358, 3.12.2004., 12. lpp.
   
      PIELIKUMS
      
         “1. daļa –   Veselības sertifikāts tirdzniecībai ar dzīvniekiem no saimniecībām (nagaiņiem, putniem, zaķveidīgajiem, suņiem, kaķiem un baltajiem seskiem)
         92/65 EI